cyanic-selkie/wikianc huggingface dataset:
ইয়েলেনা ইসিনবায়েভা
প্রারম্ভিক জীবন
ছয় মাস পর পোল-ভল্টের উপর প্রশিক্ষণ নেন। ১৬ বছর বয়সে ১৯৯৮ সালের বিশ্ব যুব ক্রীড়ায় অংশ নিয়ে প্রথমবারের মতো বৃহৎ প্রতিযোগিতা জয় করেন। মস্কোয় অনুষ্ঠিত এ ক্রীড়া প্রতিযোগিতায় ৪ মিটার উচ্চতা অতিক্রম করেন। এটি ছিল তার তৃতীয় অ্যাথলেটিক প্রতিযোগিতা। ফ্রান্সের আনেসেতে অনুষ্ঠিত ১৯৯৮ সালের ওয়ার্ল্ড জুনিয়র চ্যাম্পিয়নশিপে একই দূরত্ব অতিক্রম করলেও তা পদকপ্রাপ্তির জন্য সহায়ক ছিল না।
১৯৯৯ সালে পোল্যান্ডের বাইগোসজে অনুষ্ঠিত বিশ্ব যুব চ্যাম্পিয়নশিপে ৪.১০ মিটারের বাঁধা অতিক্রম করে তিনি তার দ্বিতীয় সোনার পদক জয় করেন। ২০০০ সালের ওয়ার্ল্ড জুনিয়র চ্যাম্পিয়নশিপে পুনরায় প্রথম স্থান অধিকার করেন জার্মানির আন্নিকা বেকারকে পিছনে ফেলে। একই বছর অস্ট্রেলিয়ার সিডনিতে অনুষ্ঠিত গ্রীষ্মকালীন অলিম্পিকে প্রথমবারের মতো প্রমিলা পোল্ট ভল্ট ক্রীড়াবিষয়রূপে অন্তর্ভুক্ত করা হয়। মার্কিন যুক্তরাষ্ট্রের স্টেসি দ্রাগিলা স্বর্ণপদক জয় করলেও একই ক্রীড়াবিষয়ে ইসিনবায়েভা যোগ্যতা পর্বে উত্তরণ ঘটাতে পারেননি।
ক্রীড়াজীবন
ইসিনবায়েভা বৃহৎ প্রতিযোগিতাসমূহে এ পর্যন্ত নয়বার চ্যাম্পিয়ন হয়েছেন। তন্মধ্যে - অলিম্পিক, বিশ্ব আউটডোর ও ইনডোর, ইউরোপীয় আউটডোর ও ইনডোর অন্যতম। এছাড়াও, তিনি ২০০৭ ও ২০০৯ সালের আইএএএফ গোল্ডেন লীগ সিরিজে জ্যাকপট বিজয়ী ছিলেন। কিন্তু, ২০০৯ ও ২০১০ সালের বিশ্ব চ্যাম্পিয়নশিপে দূর্বল ক্রীড়াশৈলী উপস্থাপনের জন্য ক্রীড়া থেকে দীর্ঘমেয়াদে অনুপস্থিত ছিলেন।
২০০৫ সালে বিশ্বের প্রথম মহিলা হিসেবে পাঁচ মিটারের বাঁধা অতিক্রম করেন। ২৫ জুলাই, ২০০৯ তারিখে সুইজারল্যান্ডের জুরিখে অনুষ্ঠিত আউটডোর প্রতিযোগিতায় ৫.০৬ মিটার অতিক্রান্ত করে বর্তমান বিশ্বরেকর্ডটি গড়েন। ৫.০১ মিটারের উচ্চতা নিয়ে তার গড়া বিশ্বরেকর্ডটি মাত্র এক বছর টিকেছিল। এ পর্যন্ত আটাশবার প্রমিলাদের পোল ভল্টে বিশ্বরেকর্ড ভঙ্গ করেছেন। ২ মার্চ, ২০১৩ তারিখে মার্কিন যুক্তরাষ্ট্রের জেন সুর ইশিবায়েভা’র সাথে দ্বিতীয় মহিলা হিসেবে পাঁচ মিটারের বাঁধা স্পর্শ করতে পেরেছেন। এরফলে সুর ইসিনবায়েভা’র ইনডোর বিশ্বরেকর্ড স্পর্শ করেন।
সম্মাননা
আইএএএফ কর্তৃক ২০০৪, ২০০৫ এবং ২০০৮ সালের বর্ষসেরা প্রমিলা অ্যাথলেট হিসেবে মনোনীত হন ইসিনবায়েভা। লরেস কর্তৃপক্ষ তাকে ২০০৭ ও ২০০৯ সালের বর্ষসেরা বিশ্ব মহিলা ক্রীড়াব্যক্তিত্ব হিসেবে ঘোষণা করে। ভ্যালেরি অ্যাডামস, উসেইন বোল্ট, ভ্যারোনিকা ক্যাম্পবেল-ব্রাউন, জ্যাক ফ্রেইটাগ, জানা পিটম্যান, ডানি স্যামুয়েলস এবং ডেভিড স্টর্ল - এ আটজন ক্রীড়াবিদের সাথে তিনিও একজন, যিনি যুব, জুনিয়র এবং সিনিয়রদের বিশ্ব অ্যাথলেটিক চ্যাম্পিয়নশিপ জয় করেছেন।
ফেদেরিকো গোমেস হের্ত
ফেদেরিকো গোমেস হের্ত (Federico Gomes Gerth, ; জন্ম: ৫ মার্চ ২০০৪; ফেদেরিকো হের্ত নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব আতলেতিকো তিগ্রে এবং আর্জেন্টিনা জাতীয় অনূর্ধ্ব-২০ দলের হয়ে গোলরক্ষক হিসেবে খেলেন।
২০১৯ সালে, ফেদেরিকো আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।
প্রারম্ভিক জীবন
ফেদেরিকো গোমেস হের্ত ২০০৪ সালের ৫ই মার্চ তারিখে আর্জেন্টিনার সান ইসিদ্রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ফেদেরিকো আর্জেন্টিনা অনূর্ধ্ব-১৫, আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৯ সালের ২৮শে নভেম্বর তারিখে তিনি ২০১৯ দক্ষিণ আমেরিকান অনূর্ধ্ব-১৫ চ্যাম্পিয়নশিপে উরুগুয়ে অনূর্ধ্ব-১৫ দলের বিরুদ্ধে ম্যাচে আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।
ফেদেরিকো নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে ঘোষিত আর্জেন্টিনার ২১ সদস্যের চূড়ান্ত দলে স্থান পেয়েছেন।
রফিকুল ইসলাম (নির্বাচন কমিশনার)
রফিকুল ইসলাম হলেন বাংলাদেশের একজন সাবেক সচিব যিনি বর্তমানে বাংলাদেশ নির্বাচন কমিশনের একজন কমিশনার হিসেবে দায়িত্ব পালন করছেন।
প্রারম্ভিক জীবন
রফিকুল ইসলাম ১৯৫৫ সালের ১ জানুয়ারি রাজশাহী জেলার গোদাগাড়ী উপজেলায় জন্মগ্রহণ করেন। তার পিতার নাম তুফানি মন্ডল এবং মাতার নাম রহিমা বেগম। শিক্ষাজীবনে তিনি গোদাগাড়ি উচ্চ বিদ্যালয় থেকে মাধ্যমিক এবং রাজশাহী কলেজ থেকে উচ্চ মাধ্যমিক সম্পন্ন করে বুলগেরিয়ার একটি বিশ্ববিদ্যালয়ে অর্থনীতিতে স্নাতকোত্তর ডিগ্রী অর্জন করেন। এছাড়া আর্থিক ব্যবস্থাপনা বিষয়ে যুক্তরাজ্যের একটি বিশ্ববিদ্যালয় থেকেও ডিগ্রী অর্জন করেন। ২০০৪ সালে একই বিষয়ে মার্কিন যুক্তরাষ্ট্র থেকে পিএইচডি ডিগ্রী অর্জন করেন।
কর্মজীবন
রফিকুল ইসলাম ১৯৮৪ সালে বাংলাদেশ সিভিল সার্ভিস পরীক্ষায় উত্তীর্ণ হয়ে ১৯৮২ ব্যাচে প্রশাসন ক্যাডারে সরকারি চাকুরীতে প্রবেশ করেন। তিনি ডাক, টেলিযোগাযোগ ও তথ্যপ্রযুক্তি মন্ত্রণালয়ের অধীন তথ্য ও যোগাযোগ প্রযুক্তি অধিদপ্তর এর মহাপরিচালক ও বিজ্ঞান ও প্রযুক্তি মন্ত্রণালয়ের সচিব হিসেবে দায়িত্ব পালন করেন। এছাড়া বাংলাদেশ নির্বাচন কমিশনেও প্রকল্প পরিচালক, যুগ্মসচিব ও অতিরিক্ত সচিব হিসেবে কাজ করেন। ২০১৩ সালের ৩১ ডিসেম্বর সচিব হিসেবে তিনি অবসর গ্রহণ করেন।
২০১৭ সালের ১৫ ফেব্রুয়ারিতে রফিকুল ইসলাম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।
ব্যক্তিগত জীবন
ব্যক্তিগত জীবনে রফিকুল ইসলাম, নাজমুন আরা বেগমের সাথে বিবাহ বন্ধনে আবদ্ধ হন। নাজমুন আরা ইডেন মহিলা কলেজের একজন অধ্যাপিকা ছিলেন। এই দম্পতির এক পুত্র ও এক কন্য সন্তান রয়েছে।
পানির বাষ্পীয় চাপ
আসন্নমান সূত্রসমুহ
পানি এবং বরফের উপর সম্পৃক্ত বাষ্পীয় চাপ গণনা করার জন্য বিভিন্ন ধরনের প্রকাশিত আসন্নমান সূত্র আছে। এগুলর মধ্যে কিছু হলো- (ক্রমবর্ধমান সঠিকতার আনুমানিক মাত্রা অনুসারে):
, °C !
Tmax
যেখানে তাপমাত্রা T হলো °C এবং বাষ্পীয় চাপ P হলো কিলো প্যাসকেলে এ (kPa)
যেখানে তাপমাত্রা T হলো °C এবং P হলো কিলো প্যাসকেলে।
যেখানে T হলো °C এবং P কিলো প্যাসকেলে।
বিভিন্ন সূত্রের যথার্থতা
এখানে পরিষ্কারভাবে বর্ণিত বিভিন্ন যথার্থতার তুলনা করা হলো, তরল পানির জন্য সম্পৃক্ত বাষ্পীয় চাপ কিলো প্যাসকেলে দেখানো হলো, লিড টেবিলের মান থেকে (২০০৫) শতকরা ত্রুটিসহ ছয়টি তাপমাত্রায় গণনা হলো :
সংখ্যাগত অনুমানসমূহ
গুরুত্বপূর্ণ গণনার জন্য, লো (১৯৭৭) বিভিন্ন পর্যায়ের যথার্থতার সাথে হিমাংকের উপর ও নিচের তাপমাত্রার জন্য দু'জোড়া সমীকরন দাড় করেছেন। সেগুলো অনেক বেশি যথার্থ (ক্লসিয়াস-ক্লেপেরন এবং গফ গ্র্যাটসের তুলনায়) কিন্তু অনেক কার্যকর গণনার জন্য নেস্টেড পলিনমিয়াল ব্যবহার হয়। যাহোক, এখন সম্ভাব্য উচ্চতর প্রয়োগের অনেক রিভিউ আছে, এগুলোর মধ্যে ওয়েক্সলার স্মরনীয় (১৯৭৬, ১৯৭৭), রিপোর্টেড বাই ফ্লাটাউ এট এল। (1992).
আরও দেখুন
• শিশির বিন্দু
• মোলার ভর
• ক্লসিয়াস-ক্লেপেরন সম্পর্ক
• গফ গ্র্যাটস সমীকরন
• এনটনের সূত্র
• টেটেনস সমীকরন
• আরডেন বাক সমীকরন
• লি কাসলার পদ্ধতি
পদ্মা-শ্রেণীর টহল জাহাজ
পদ্মা-শ্রেণী হচ্ছে বাংলাদেশে নির্মিত টহল জাহাজের শ্রেণী যা বাংলাদেশ নৌবাহিনী ও বাংলাদেশ কোস্ট গার্ড কর্তৃক ব্যবহৃত হয়। গণচীনের কারিগরি ও প্রযুক্তিগত সহায়তায় খুলনা শিপইয়ার্ডে নির্মিত প্রতিটি জাহাজ উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে যুদ্ধজাহাজ নির্মানের পদক্ষেপ নেয়া হয়। ২০১০ সালের ২ মে খুলনা শিপইয়ার্ড বাংলাদেশ নৌবাহিনীর সাথে পাচটি টহল জাহাজ নির্মাণের চুক্তি করে যা পরবর্তিতে পদ্মা-শ্রেণি নামে পরিচিত হয়। ২০১১ সালের ৫ মার্চ প্রধানমন্ত্রী শেখ হাসিনা এ জাহাজগুলোর নির্মাণকাজের উদ্বোধন করেন। ২০১২ সালের ৮ অক্টোবর এই শ্রেণির প্রথম জাহাজ, কে পানিতে ভাসানো হয়, যা পরবর্তীতে ২০১৩ সালের ২৪ জানুয়ারি আনুষ্ঠানিকভাবে নৌবহরে যুক্ত হয়। এই শ্রেণির দ্বিতীয় জাহাজ, কে পানিতে ভাসানো হয় ২০১৩ সালের ২৩ জানুয়ারি এবং নৌবহরে যুক্ত হয় ২০১৩ সালের ২৯ আগস্ট। বাকি তিনটি জাহাজ,, ও কে ২০১৩ সালের ১৫ ডিসেম্বর নৌবাহিনীর কাছে হস্তান্তর করা হয়  ও ২৩ ডিসেম্বর ২০১৩ নৌবহরে যুক্ত হয়।
২০১৯ সালের ২০ মে, প্রতিরক্ষা ক্রয় মহাপরিদপ্তর খুলনা শিপইয়ার্ডকে বাংলাদেশ নৌবাহিনীর জন্য আরও পাচটি টহল জাহাজের নির্মানাদেশ দেয়। ২০১৯ সালের ২ ডিসেম্বর এই জাহাজগুলোর নির্মাণকাজ শুরু হয়।
নকশা
দেশীয় যুদ্ধজাহাজ নির্মান কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। খুলনা শিপইয়ার্ডে নির্মিত এই টহল জাহাজের ওজন ৩৫০ টন। এই জাহাজগুলো দীর্ঘ,  প্রশস্থ এবং  গভীরতা বিশিষ্ট। নৌযানগুলো ৪৫ জন নৌসেনা ও কর্মকর্তা নিয়ে একনাগাড়ে এক সপ্তাহ মিশন পরিচালনা করতে পারে। এই জাহাজের সর্বোচ্চ গতি ।
রণসজ্জা
পদ্মা-শ্রেণীর জাহাজগুলোর আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে: ব্যাচ-১: ব্যাচ-২:
জুকেন্ডো
জুকেন্ডো হল জাপানের বেয়নেট লড়াইয়ের সামরিক কৌশল   এবং এটিকে কেন্ডোর সাথে তুলনা করা হয়েছে (তবে তলোয়ারের পরিবর্তে বেয়নেটের সাথে)।
মেইজি সময়কালে, জাপানি বেয়নেট যুদ্ধের কৌশলগুলি জুকেনজুতসু নামে একটি পদ্ধতিতে একীভূত করা হয়েছিল এবং টোকিওয়ের তোয়ামা সামরিক একাডেমিতে শিক্ষাদান করা হয়েছিল। আইকিডোর প্রতিষ্ঠাতা মরিহেই ইউশিবা, জুকেনজুতসুতে শিক্ষিত এবং কাঠের লাঠি বা জো ব্যবহার করে নিজের কিছু কৌশল এতে অন্তর্ভুক্ত করেছেন। দ্বিতীয় বিশ্বযুদ্ধের পরে, জোকেনজুতসুর অনুশীলনকে মিত্ররা নিষিদ্ধ করেছিল, কিন্তু পরে এটি আধুনিক রূপে জুকেন্ডোতে ফিরে আসে। জাপান অপেশাদার জুকেন্ডো ফেডারেশন ১৯৫২ সালে প্রতিষ্ঠিত হয়েছিল। ১৯৫৬ সালের এপ্রিল মাসে অল জাপান জুকেন্ডো ফেডারেশন প্রতিষ্ঠিত হয়েছিল।
৩০,০০০ সদস্য অল-জাপান জুকেন্ডো ফেডারেশনের অনুরোধের জবাবে, এপ্রিল ২০১৭ সালে জাপান সরকার জুকেন্ডোকে জাপানি জুনিয়র উচ্চ বিদ্যালয়ের নয়টি অনুমোদিত মার্শাল আর্টের তালিকায় যুক্ত করেছিল। ২০১৭ সালের মধ্যে কেবল একটি স্কুল এটি গ্রহণ করেছিল।
আধুনিক জুকেন্ডোতে প্রকৃত রাইফেলের পরিবর্তে একটি মোকুজা, একটি রাইফেলের কাঠের প্রতিরূপ ব্যবহার করা হয়েছে যার শেষে একটি সংযুক্ত এবং বেয়নেট রয়েছে। এই শিল্পটি জাপানি সামরিক কর্মী এবং বেসামরিক নাগরিক উভয় দ্বারা অনুশীলন করা হয়। প্রশিক্ষণে কাটা (নিদর্শন), দ্বি-ব্যক্তি ড্রিলস এবং মকুজা এবং প্রতিরক্ষামূলক বর্ম ব্যবহার করে প্রতিযোগিতামূলক খেলা অন্তর্ভুক্ত করা হয়। তিনটি প্রধান লক্ষ্য অঞ্চল হল প্রতিপক্ষের হৃদয়, গলা এবং নীচে বাম দিক।
নিকারাগুয়া
নিকারাগুয়া (স্পেনীয় ভাষায় Nicaragua নিকারাউয়া) মধ্য আমেরিকার একটি প্রজাতন্ত্র। এর সরকারি নাম নিকারাগুয়া প্রজাতন্ত্র (República de Nicaragua রেপুব্লিকা দে নিকারাউয়া). যদিও নিকারাগুয়া মধ্য আমেরিকার বৃহত্তম রাষ্ট্র, এর জনসঙ্খ্যা কম। এর উত্তরদিকে রয়েছে হন্ডুরাস, দক্ষিণদিকে কোস্তা রিকা। নিকারাগুয়ার পশ্চিমদিকে রয়েছে প্রশান্ত মহাসাগর, পূর্বদিকে ক্যারিবীয় সাগর। হন্ডুরাসের সাথে এ'দেশের সীমান্ত দৈর্ঘ্য ৯২২ কিমি ও কোস্তা রিকার সাথে ৩০৯ কিমি। অর্থাৎ প্রতিবেশী দুই দেশের সাথে দেশটির মোট সীমান্ত দৈর্ঘ্য ১২৩১ কিমি। দু'টি বৃহৎ মিষ্ট জলের হ্রদ - মানাগুয়া হ্রদ ও নিকারাগুয়া হ্রদ, অনেকগুলি সুপ্ত ও জীবন্ত আগ্নেয়গিরি ও বিস্তীর্ণ রেনফরেস্ট  এই দেশের সবচেয়ে বড় ভৌগোলিক বৈশিষ্ট্য। দেশের জীববৈচিত্রের প্রাচুর্য এ' দেশকে মেসোআমেরিকার এক অন্যতম জৈবসম্পদে পূর্ণ দেশে পরিণত করেছে।
নিকারাগুয়া নামের উদ্ভব
নিকারাগুয়া নামের উদ্ভব নিয়ে একাধিক কাহিনী প্রচলিত আছে। তার মধ্যে তিনটি সর্বাধিক উল্লেখযোগ্য। অনেকের মতে এই নামটি এসেছে স্থানীয় এক উপজাতিপ্রধানের নাম থেকে। জনশ্রুতি অনুযায়ী স্পেনীয় কঙ্কুইস্তাদোর গিল গঞ্জালেস দাভিলা এই অঞ্চলে আজকের সান হোর্খে বা রিভাসে এসে উপজাতিপ্রধান নিকারাও Nicarao'এর দেখা পান। দিনটি ছিল ১৫ অক্টোবর, ১৫২৩। তার নাম থেকেই দেশটির নাম হয় নিকারাগুয়া। অন্যদের মতে নিকান শব্দের অর্থ স্থানীয় নাহুতল Nahuatl  ভাষায় 'এখানে', আরাহুয়াক মানে 'মানুষ'। এই দুটি শব্দ থেকেই এসেছে নিকারাগুয়া শব্দটি। আরেকটি মত হল, এই অঞ্চলে স্পেনীয়দের আগমনকালে যে আমেরিন্ডিয়ান উপজাতি বাস করতো তাদেরই নাম ছিল নিকারাও। গিল গঞ্জালেস দাভিলা এই নিকারাও শব্দের সাথে স্পেনীয় শব্দ আকুয়া অর্থাৎ জল যুক্ত করে নিকারাগুয়া শব্দটি তৈরি করেন। এই অঞ্চলে দুটি বৃহৎ অন্তর্দেশীয় হ্রদ মানাগুয়া হ্রদ ও  নিকারাগুয়া হ্রদের অবস্থানই হয়তো তার এমন নামকরণের কারণ।
ভৌগোলিক বৈশিষ্ট্য
নিকারাগুয়া মধ্য আমেরিকা যোজকে অবস্থিত সবচেয়ে বড় দেশ। উত্তর গোলার্ধে অবস্থিত এই দেশটির অবস্থান ১১ ডিগ্রি উত্তর থেকে ১৪ ডিগ্রি উত্তর অক্ষরেখা ও ৭৯ ডিগ্রি পশ্চিম থেকে ৮৮ ডিগ্রি পশ্চিম দ্রাঘিমারেখার মধ্যে। অর্থাৎ দেশটি ক্রান্তীয় অঞ্চলের মধ্যে পড়ে। দেশটির আয়তন ১,২৯,৪৯৪ বর্গ কিলোমিটার বা ৫০,১৯৩ বর্গমাইল। অর্থাৎ আয়তনের বিচারে নিকারাগুয়া পৃথিবীর ৯৭তম দেশ। এর উত্তরে হন্ডুরাস, পশ্চিমে প্রশান্ত মহাসাগর, দক্ষিণে কোস্তা রিকা ও পূর্বে ক্যারিবীয় সাগর। ভূতাত্ত্বিকভাবে দেশটির অবস্থান দু'টি মহাসাগরীয় টেকটনিক প্লেটের সংযোগস্থলের খুব কাছে - ক্যারিবীয় প্লেট ও কোকোস প্লেট। ফলে ভূতাত্ত্বিকভাবে অঞ্চলটি যথেষ্ট অস্থির। তাই এই অঞ্চলে প্রচূর আগ্নেয়গিরি দেখতে পাওয়া যায়। প্রশান্ত মহাসাগরের তীরের সাথে সমান্তরালে যে আগ্নেয়গিরি শৃঙ্খলটি দক্ষিণপূর্বে কোস্তা রিকা থেকে উত্তর-পশ্চিমে হন্ডুরাস হয়ে আরও উত্তরে বিস্তৃত, তার একেবারে কেন্দ্রস্থলে অবস্থানের ফলে নিকারাগুয়ায় আগ্নেয়গিরির সংখ্যা মধ্য আমেরিকার মধ্যে সবচেয়ে বেশি। আরও উল্লেখযোগ্য, এইসব আগ্নেয়গিরির মধ্যে অনেকগুলিই সুপ্ত বা জীবন্ত। প্রাকৃতিকভাবে দেশটিকে তিনটি অঞ্চলে ভাগ করা যায় - পশ্চিমে প্রশান্ত মহাসাগরীয় নিম্নভূমি, মধ্যভাগের আর্দ্র ও ঠাণ্ডা উচ্চভূমি ও পূর্বদিকের ক্যারিবীয় নিম্নভূমি।
thumb|নিকারাগুয়ার প্রাকৃতিক মানচিত্র|left
প্রশান্ত মহাসাগরীয় নিম্নভূমি
পশ্চিমে প্রশান্ত মহাসাগরীয় নিম্নভূমি অঞ্চলটি মুলত চওড়া ও উর্বর সমভূমি নিয়ে গঠিত। এই অঞ্চলটিতেই দেশের বেশিরভাগ জনবসতি অবস্থিত। কিন্তু কর্ডিলেরা লস মারিবিওস পর্বতশ্রেণীর বিভিন্ন আগ্নেয় পর্বত এই সমভূমিতে প্রবেশ করে একে মাঝেমাঝেই পরস্পর থেকে বিচ্ছিন্ন কয়েকটি উর্বর সমভূমি অঞ্চলে পরিণত করেছে। এই নিম্ন-সমভূমি অঞ্চলটি উত্তরে ফনসেকা উপসাগর'এর তীর থেকে শুরু হয়ে প্রশান্ত মহাসাগরের তীর বরাবর দক্ষিণে লেক নিকারাগুয়া পেরিয়ে কোস্তা রিকা পর্যন্ত বিস্তৃত। এই অঞ্চলের সবচেয়ে উল্লেখযোগ্য ভৌগোলিক বৈশিষ্ট্য হল মধ্য আমেরিকার সবচেয়ে বড় দুটি অন্তর্দেশীয় হ্রদের উপস্থিতি - নিকারাগুয়া হ্রদ (লাগো কোকিবোলকা) ও মানাগুয়া হ্রদ। এর মধ্যে নিকারাগুয়া হ্রদটি দেশটির দক্ষিণ-পশ্চিমে অবস্থিত ও আয়তনে অপেক্ষাকৃত বড়। এটি মধ্য আমেরিকার সবচেয়ে বড় মিষ্ট জলের হ্রদ (আয়তন ৮০০১ বর্গ কিমি, সর্বাধিক দৈর্ঘ্য ১৭৭ কিমি, সর্বাধিক গভীরতা ৭০ মিটার বা ২৩০ ফুট। আয়তনের বিচারে বিশ্বে ১৯তম।)। এই হ্রদটি থেকেই দেশের প্রধান নদী রিও সান হুয়ান নদীর উৎপত্তি, যা দেশটির দক্ষিণ সীমান্ত বরাবর পূর্বমুখে প্রবাহিত হয়ে অবশেষে ক্যারিবীয় উপসাগরে পড়েছে।
মধ্যভাগের উচ্চভূমি
মধ্যভাগের উচ্চভূমির সর্বোচ্চ শিখর হল পিকো মোগোটোন। দেশের উত্তরসীমায় অবস্থিত এই শিখরের উচ্চতা ২৪৩৮ মিটার। উত্তর থেকে দক্ষিণে বিস্তৃত এই সমগ্র অঞ্চলটির গড় উচ্চতা ৬১০ - ১৫২৪ মিটার। মধ্যভাগের এই উচ্চভূমিতে পশ্চিমের সমভূমি অঞ্চলের তুলনায় জনবসতি বেশ কম। কিন্তু এই উচ্চভূমির উত্তর-পশ্চিমের উপত্যকা অঞ্চলটি যথেষ্ট উর্বর। দেশের মোট কৃষিকার্যের এক চতুর্থাংশই এই অঞ্চলে হয়ে থাকে। পাহাড়ের উঁচু ঢালু অংশে কফি চাষ হয়। এই অঞ্চলের অরণ্যে ওক, পাইন, নানারকমের মস, ফার্ন আর অর্কিড প্রচূর পরিমানে দেখতে পাওয়া যায়।
ক্যারিবীয় নিম্নভূমি
অপরদিকে পূর্ব ও দক্ষিণদিকের ক্যারিবীয় উপকূলীয় নিম্নভূমি বেশ চওড়া। প্রচূর বৃষ্টিপাতযুক্ত ও বড় নদী সংবলিত এই অঞ্চলটি প্রায় পুরোটাই ক্রান্তীয় রেনফরস্টে ঢাকা। মেস্কিটো উপজাতির নামানুসারে এই অঞ্চলকে অনেকসময় মেস্কিটো উপকূলও বলা হয়ে থাকে। মধ্য আমেরিকার সবচেয়ে বড় নদী রিও কোকো এই অঞ্চলের মধ্য দিয়ে প্রবাহিত। নিকারাগুয়া ও হন্ডুরাসের সীমা অনেকাংশে এই নদীর গতিপথ বরাবরই চিহ্নিত হয়েছে। অপেক্ষাকৃত সরলরৈখিক প্রশান্ত মহাসাগরীয় উপকূল রেখার তুলনায় ক্যারিবীয় উপকূল রেখা অত্যন্ত ভগ্ন। এই অঞ্চলে প্রচূর ব-দ্বীপ ও লেগুনের দেখা পাওয়া যায়।
এই অঞ্চলে স্বভাবতই জনবসতিও যথেষ্টই কম। কিন্তু এর আয়তন দেশের প্রায় ৫৭ শতাংশ। এই অঞ্চলটি দেশের খনিজ সম্পদেরও মূল ভাণ্ডার। এই অঞ্চলের সিউনা, রোসিটা ও বোনানজা 'খনি ত্রিভূজ' নামে পরিচিত। এর মধ্যে বোনানজায় একটি চালু স্বর্ণ খনি খুব বিখ্যাত। সিউনা ও রোসিটায় অবশ্য এখন আর কোনো খনি চালু অবস্থায় নেই। তবে বোনানজার খনিকে কেন্দ্র করে এই দুই জায়গাতেও সোনার পাত তৈরির শিল্প যথেষ্ট বিকাশ লাভ করেছে।
নদনদী
দেশের পূর্বদিকে ক্যারিবীয় নিম্নভূমি অঞ্চলটি অনেকগুলি নদী অধ্যুষিত। পূর্ববাহী এই নদীগুলির মধ্যে সবচেয়ে বড় রিও কোকো। দেশের উত্তর সীমা ধরে প্রবাহিত এই নদী মধ্য আমেরিকার বৃহত্তম নদী। এছাড়াও এই অঞ্চলের অন্য নদীগুলির মধ্যে এসকনদিদো, রিও গ্রান্দে দ্য মাতাহালপা, প্রিনসাপোলকা, প্রভৃতি উল্লেখযোগ্য।
আগ্নেয়গিরি শৃঙ্খল
thumb|মোমোতোম্বো আগ্নেয়গিরি নিকারাগুয়াকে বলা হয়ে থাকে আগ্নেয়গিরির দেশ। দেশের পশ্চিম তট বরাবর একটি আগ্নেয়গিরি শৃঙ্খল দেশের উত্তর থেকে দক্ষিণে বিস্তৃত। বস্তুত এই আগ্নেয়গিরি শৃঙ্খলটি মধ্য আমেরিকার আগ্নেয়গিরি শৃঙ্খলেরই অংশ বিশেষ। দেশের পশ্চিম তটে প্রশান্ত মহাসাগরের তলদেশে উপকূল থেকে প্রায় ১০০ কিলোমিটার অভ্যন্তরে দুই টেকটনিক প্লেট, ক্যারিবিয় প্লেট ও কোকোস প্লেটের সংযোগস্থল। বিজ্ঞানীদের পর্যবেক্ষণে দেখা গেছে, কোকোস প্লেটটি প্রতিবছর ক্যারিবীয় প্লেট অভিমুখে ৭০-৮৫ মিলিমিটার সরে আসছে। অন্যদিকে উত্তর আমেরিকা প্লেটটিকে স্থির ধরে নিলে, ক্যারিবীয় প্লেটটির গতি পূর্ব অভিমুখে প্রতিবছর ১৮-২০ মিলিমিটার। এই দুই প্লেটের অসম গতির কারণে সৃষ্ট সংঘর্ষের ফলে এই অঞ্চল ভূতাত্ত্বিকভাবে এখনও যথেষ্ট অস্থির। সেই কারণেই এই অঞ্চলে প্রশান্ত মহাসাগরের উপকূল রেখা বরাবর একটি আগ্নেয়গিরি শৃঙ্খল দেখতে পাওয়া যায় যেটি দক্ষিণে কোস্তা রিকা থেকে শুরু হয়ে উত্তরে নিকারাগুয়া, হন্ডুরাস, এল সালভাদোর ও  গুয়াতেমালার মধ্য দিয়ে বিস্তৃত।  এই মধ্য আমেরিকার আগ্নেয় মেখলার একেবারে মধ্যস্থলে নিকারাগুয়ার অবস্থানের ফলে আগ্নেয়গিরির সংখ্যা এ'দেশে এত বেশি। এগুলির মধ্যে অনেকগুলিই সুপ্ত বা জীবন্ত। মাঝেমাঝেই অগ্ন্যুৎপাত তাই এ'দেশে নিত্যনৈমিত্তিক ঘটনা। এ'দেশের সক্রিয় আগ্নেয়গিরিগুলির মধ্যে সেরো নেগ্রো, কনসেপসিওন, লাস পিলাস, মাথায়া, সান ক্রিস্তোবাল, তেলিসা প্রভৃতি উল্লেখযোগ্য। এদের মধ্যে কনসেপসিওন থেকে শেষ অগ্ন্যুৎপাত ঘটেছে ২০০৯ সালে, সান ক্রিস্তোবালে ২০১২ সালে, তেলিসায় ২০০৭ সালে ও সেরো নেগ্রো শেষবার জেগে উঠেছিল ১৯৯৯ সালে। অপরদিকে মোম্বাচো, মোমোতোম্বো, কসিথুইনা প্রভৃতি আগ্নেয়গিরিগুলি থেকে গত ১০০ বছরে কোনো অগ্ন্যুৎপাত না ঘটলেও যে কোনও মুহূর্তেই সেগুলি আবার জেগে উঠতে পারে। আবার জাপাতেরা, মাদেরাস, আপোইয়েক প্রভৃতি আগ্নেয়গিরিগুলি থেকে বিগত কয়েক হাজার বছরের মধ্যেও কোনও অগ্ন্যুতপাতের ঘটনা ঘটতে দেখা যায়নি।
জলবায়ু
thumb|নিকারাগুয়ার প্রাকৃতিক মানচিত্র (উচ্চতা) থাম্ব|নিকারাগুয়ার কোপেন জলবায়ু শ্রেণীবিভাগের মানচিত্র সাধারণভাবে নিকারাগুয়ায় তাপমাত্রা সারাবছরই প্রায় একরকম থাকে। ঋতুভেদে তাপমাত্রার পার্থক্য ঘটে কম। তবু অঞ্চলভেদে নিকারাগুয়ার জলবায়ুর মধ্যে যথেষ্ট প্রভেদ পরিলক্ষিত হয়। পশ্চিমে প্রশান্ত মহাসাগরীয় নিম্নভূমি অঞ্চল ও পূর্বে আতলান্তিক উপকূলে ক্যারিবীয় নিম্নভূমি অঞ্চল সারাবছরই বেশ উষ্ণ। এই অঞ্চলের জলবায়ুর বৈশিষ্ট্য ক্রান্তীয় অঞ্চলের মতো। কিন্তু দেশের মধ্যভাগে আগ্নেয়গিরি শৃঙ্খল ও তৎসন্নিহিত উচ্চভূমি অঞ্চলে ঋতুভেদে তাপমাত্রা যথেষ্ট ওঠানামা করে থাকে। শীতকালে এই অঞ্চলে ঠাণ্ডা পড়ে, তবে বৃষ্টিপাত ও জীবন্ত আগ্নেয়গিরিগুলি থেকে মাঝেমাঝেই অগ্ন্যুৎপাতের ফলে তাপমাত্রার স্থিরতা সময়ে সময়ে বিঘ্নিত হতে দেখা যায়।
প্রশান্ত মহাসাগরীয় নিম্নভূমি অঞ্চলটি জলবায়ুর দিক থেকে তিয়েরা কালিয়েন্তে বা উষ্ণ মণ্ডল হিসেবে পরিচিত। সারা বছরই এখানে তাপমাত্রা মোটামুটি একই রকম থাকে, 'এর মধ্যে ঘোরাফেরা করে। নভেম্বর থেকে এপ্রিল পর্যন্ত আবহাওয়া এই অঞ্চলে মোটামুটি শুকনো থাকে। কিন্তু মে মাস থেকে বর্ষা শুরু হয়ে অক্টোবর পর্যন্ত চলতে থাকে। সারা বছরে গড় বৃষ্টিপাতের পরিমাণ ৪০ - ৬০ মিলিমিটার। পূর্বে ক্যারিবীয় সাগর থেকে বয়ে আসা জলীয় বাস্প পূর্ণ বায়ু মধ্যভাগের উঁচু পর্বতমালায় বাধা পাওয়ার ফলে ঐ উচ্চভূমির পূর্ব ঢালের তুলনায় পশ্চিম ঢালে স্বভাবতই বৃষ্টির পরিমাণ কম। তবুও ভালো বৃষ্টিপাত, উর্বর জমি এবং অনুকূল জলবায়ুর কারণে দেশের এই পশ্চিম অঞ্চল আজ দেশের অর্থনৈতিক কেন্দ্রস্থলে পরিণত হয়েছে। দেশের অর্ধেকেরও বেশি মানুষ এই অঞ্চলেই বাস করেন।
মধ্যভাগের উচ্চভূমি অঞ্চলটি দেশের তিয়েরা তেমপ্লাদা বা নাতিশীতোষ্ণ মণ্ডল হিসেবে পরিচিত। এই অঞ্চলের জলবায়ু প্রশান্ত মহাসাগরীয় নিম্নভূমি অঞ্চলের তুলনায় শীতল। এখানকার গড় উষ্ণতা । বর্ষাকাল এখানে আরও দীর্ঘস্থায়ী, বৃষ্টিপাতের পরিমাণও বেশি। বৃষ্টিপাতের ফলে পাহাড়ী অঞ্চলে মাঝেমাঝেই ধ্স নামে। সাধারণভাবে এই অঞ্চলে ভূমি রুক্ষ, জনঘনত্বও কম। তবে এই অঞ্চলের উত্তর-পশ্চিমের ঢালে যে উপত্যকাটি দেখতে পাওয়া যায়, সেটি যথেষ্ট উর্বর। ফলে এই অঞ্চলে জনঘনত্বও অপেক্ষাকৃত বেশি।
দেশের পূর্ব উপকূলের ক্যারিবীয় নিম্নভূমির জলবায়ুও সম্পূর্ণ ক্রান্তীয় অঞ্চলের উষ্ণ মণ্ডলীয় জলবায়ু। এই অঞ্চলের তাপমাত্রা অপেক্ষাকৃত বেশি, বাতাসে আপেক্ষিক আর্দ্রতাও যথেষ্ট বেশি। এই অঞ্চলে প্রচূর বৃষ্টিপাত হয়। বস্তুত এই অঞ্চল সমগ্র মধ্য আমেরিকার মধ্যে সবচেয়ে বৃষ্টিবহুল অঞ্চল। বছরে এর মোট পরিমাণ ২৫০০-৬৫০০ মিলিমিটার। অপেক্ষাকৃত কম জনবসতিপূর্ণ এই অঞ্চলের এক বড় অংশ জুড়ে ক্রান্তীয় রেনফরেস্ট দেখতে পাওয়া যায়। বর্ষাকালে পূর্বদিকের ক্যরিবীয় নিম্নভূমি অঞ্চলের উপর দিয়ে বয়া বিভিন্ন নদীগুলির নিম্ন, মধ্য ও এমনকী কিছু কিছু ক্ষেত্রে উচ্চপ্রবাহ অঞ্চলেও বন্যার প্রকোপ দেখা যায়। প্রতিবছর এই বন্যার ফলে চাষবাস ও নদী অববাহিকাগুলি ঘিরে থাকা বনাঞ্চলের ব্যাপক ক্ষয়ক্ষতি ঘটে। এছাড়া মূলত জুলাই থেকে অক্টোবরের মধ্যে পূর্ব উপকূলীয় অঞ্চলে মাঝেমাঝেই প্রবল সামুদ্রিক ঝড় বা হ্যারিকেনের প্রভাব দেখতে পাওয়া যায়। এই সব ঝড়েও ক্যারিবীয় উপকূলীয় অঞ্চলের জীবনযাত্রা বহুসময়েই ব্যাপক ক্ষয়ক্ষতির সম্মুখীন হয়ে থাকে।
জনপরিসংখ্যান
২০০৫ সাল পর্যন্ত হিসেব অনুযায়ী নিকারাগুয়ার মোট অধিবাসীর সংখ্যা ৫১,৪২,০৯৮ জন (২০১৪ সালের জুলাই মাসে ৫৮,৪৮,৬৪১ )। এঁদের মধ্যে মেস্তিজো, অর্থাৎ শ্বেতকায় ও স্থানীয় আমেরিন্ডিয়ানদের মিশ্রিত জনসংখ্যা মোট জনসংখ্যার ৬৯.৭ শতাংশ, ১৭.৬ শতাংশ শ্বেতকায় (মূলত স্পেনীয় বংশোদ্ভূত) ও ৯.২ শতাংশ আফ্রিকান বংশোদ্ভূত। মোট জনসংখ্যার ৯০ শতাংশই প্রশান্ত মহাসাগরীয় অঞ্চল ও মানাগুয়া অঞ্চলের বাসিন্দা। ২০০৫ সালের হিসেব অনুযায়ী ক্যারিবীয় উপকূলের মোট বাসিন্দা মাত্র ৭ লক্ষ। আবার কৃষ্ণাঙ্গ জনসংখ্যার ৯৫ শতাংশই বাস করেন ক্যারিবীয় উপকূল অঞ্চলে। এর ফলে গোটা দেশের সাপেক্ষে সংখ্যা কম হওয়া সত্ত্বেও ক্যারিবীয় উপকূল অঞ্চলে কৃষ্ণাঙ্গরাই সংখ্যাগরিষ্ঠ (৫৯ শতাংশ)। স্থানীয় আমেরিন্ডিয়ানদের সংখ্যা দেশে উল্লেখযোগ্যভাবেই কম, মোট জনসংখ্যার মাত্র ৩.২ শতাংশ। এঁদের মধ্যে মেস্কিটো উপজাতি সংখ্যায় সর্বাধিক। এছাড়াও ছোট ছোট কতগুলি জনগোষ্ঠী রয়েছে, যেমন রামা, সুমো, প্রভৃতি। এঁদের বেশীরভাগেরই বসবাস অতলান্তিক উপকূলেই।
মোট জনসংখ্যার ৫৭.৫ শতাংশই শহরের বাসিন্দা (হিসেব ২০১১ সালের)। দেশে মানুষের বেঁচে থাকার গড় বয়স ৭২.৭ বছর। প্রতি ১০০ জন মহিলা পিছু পুরুষ সংখ্যা ৯৬। শিশুমৃত্যুর হার প্রতি হাজারে ২০.৩৬। জন্মহার প্রতি হাজারে ১৮.৪১ ও মৃত্যুহার ৫.০৭। ফলে জনসংখ্যা বৃদ্ধির হার ১.৮ (২০০৮ সালের হিসেব অনুযায়ী), যা পশ্চিম গোলার্ধের মধ্যে সবচেয়ে বেশি জনসংখ্যা বৃদ্ধির হারের মধ্যে একটি। ২০০৫ সালের হিসেব অনুযায়ী দেশে জনসংখ্যার ঘনত্ব প্রতি বর্গ কিলোমিটারে ৪২.৭ জন।
অভিবাসী
অভিবাসীদের সংখ্যা নিকারাগুয়ায় সে'দেশের জনসংখ্যার তুলনায় যথেষ্টই বেশি। তবে তা কখনই ১৯৯৫ সাল পর্যন্ত জনসংখ্যার ১ শতাংশকে খুব বেশি অতিক্রম করেনি। ২০০৫ সালের আদমশুমারি রিপোর্ট অনুযায়ী বিদেশে জন্মেছে এ'রকম জনসংখ্যা নিকারাগুয়ার মোট জনসংখ্যার ১.২ শতাংশ।
ঊনবিংশ শতাব্দীতে ইঊরোপের নানা দেশ, যেমন জার্মানি, ইতালি, স্পেন, ফ্রান্স, বেলজিয়াম থেকে বহু পরিবার নিকারাগুয়ায় এসে বসবাস শুরু করে। মূলত প্রশান্ত মহাসাগরীয় নিম্নভূমি ও মধ্যভাগের উচ্চভূমি অঞ্চলেই এরা বসতি স্থাপন করে। পরবর্তীকালে মধ্যপ্রাচ্য ও আরব উপদ্বীপ থেকেও বহু মানুষ নিকারাগুয়ায় এসে বসবাস শুরু করে। এরা মূলত সিরিয়া, আর্মেনিয়া, প্যালেস্তাইন ও লেবানন থেকে আসা মানুষ। সংখ্যায় এরা আজ প্রায় ৩০ হাজার। এছাড়াও ২০০৫ সালের আদমশুমারি অনুযায়ী নিকারাগুয়ায় চীনা অভিবাসীর সংখ্যাও প্রায় ১২ হাজার। এদের মধ্যে এক মানাগুয়া শহরেই প্রায় ৮০০০ জনের বাস। ঊনবিংশ শতাব্দীতেই এই চীনারা এ'দেশে আসতে শুরু করে। কিন্তু ১৯২০ সালের আগে স্থায়ীভাবে কোনও চীনা বসতির উল্লেখ পাওয়া যায় না।
ভাষা
নিকারাগুয়ার সরকারি ভাষা স্পেনীয়। দেশের মানুষের ৯৭ শতাংশই মাতৃভাষা হিসেবে এই ভাষায় কথা বলে থাকেন। সারা দেশেই এই ভাষা চলে। তবে অঞ্চলভেদে এই ভাষার নানা উপভাষাগত প্রভেদ দেখা যায়। ক্যারিবীয় উপকূলে কৃষ্ণাঙ্গ নিকারাগুয়ানদের মধ্যে ক্রেওল বা ক্যারিবীয় ইংরেজিরও প্রচলন দেখা যায়। মূলত ব্লুমসফিল্ড শহর ও তার আশেপাশে এই ভাষার প্রচলন বেশি। তবে দ্বিতীয় ভাষা হিসেবে এরা প্রত্যেকেই সাধারণত স্পেনীয় ভাষায় যথেষ্টই সচ্ছন্দ। এছাড়াও ক্যারিবীয় উপকূলে বসবাসকারী বিভিন্ন আমেরিন্ডিয়ান উপজাতির মানুষ তাদের নিজস্ব ভাষাতেও কথা বলে থাকেন। এই ভাষাগুলোর মধ্যে মেস্কিটো, মাতাগালপা, মায়াংনা, রামা, সুমো, গারিফুনা, প্রভৃতি উল্লেখযোগ্য। এদের মধ্যে কয়েকটি ভাষায় বর্তমানে এত কম মানুষ কথা বলেন যে সেগুলিকে আশঙ্কাজনক হিসেবে চিহ্নিত করা হয়েছে। যেমন উলুওয়া ভাষা (২০০৯ সালের হিসেব অনুযায়ী এই ভাষায় মাত্র ৩৫০ জন মানুষ কথা বলেন।)। এছাড়া কয়েকটি ভাষা বিলুপ্তও হয়ে গেছে। যেমন সুবতিয়াবা ভাষা। ১৯৮১ সালের হিসেব অনুযায়ী যদিও এই ভাষা গোষ্ঠীর প্রায় ৫০০০ মানুষের খোঁজ পাওয়া যায়, তাদের কেউই আর নিজেদের প্রথম ভাষা হিসেবে এই ভাষাটি ব্যবহার করতেন না। মাঙ্গুয়ে ভাষার ক্ষেত্রেও বিষয়টি একইরকম।
ভাষাবিদদের কাছে বর্তমানে নিকারাগুয়া প্রতীক ভাষা(ইডিওমা দে সেনিয়াস দে নিকারাগুয়া) একটি অত্যন্ত আগ্রহোদ্দীপক বিষয়। ১৯৭০'এর পরবর্তী সময়ে পশ্চিম নিকারাগুয়ার একদল বধির স্কুলছাত্রের নিজেদের মধ্যে যোগাযোগের মাধ্যম হিসেবে জন্ম নেওয়া এই ভাষাটি বর্তমানে অনেকের মতেই পৃথিবীর নবীনতম ভাষা। মূলত মানাগুয়া শহর সংলগ্ন এলাকায় বধির মানুষদের মধ্যে দ্রুত ছড়িয়ে পড়া এই ভাষায় ১৯৯৭ সাল পর্যন্ত হিসেব অনুযায়ী প্রায় ৩০০০ মানুষ কথা বলেন। বধিরদের জন্য নির্মিত প্রাথমিক ও মাধ্যমিক বিদ্যালয়গুলিতেও বর্তমানে এই ভাষা শেখানো হয়ে থাকে।
ধর্ম
thumb|মানাগুয়ার পুরনো গির্জা thumb|বহু পুরনো লেওন ক্যাথিড্রাল দেশের একটি অন্যতম ঐতিহ্যবাহী স্থাপত্য, ওয়ার্ল্ড হেরিটেজ সাইট বলেও স্বীকৃত যদিও নিকারাগুয়ার সংখ্যাগরিষ্ঠ মানুষ (প্রায় ৮০ শতাংশ) ক্যাথলিক ধর্মের অনুসারী এবং ক্যাথলিক বিশপদের দেশের সাধারণ মানুষের উপর বিশেষ প্রভাব পরিলক্ষিত হয়, সরকারিভাবে ১৯৩৯ সাল থেকে নিকারাগুয়া একটি ধর্মনিরপেক্ষ দেশ। দেশের সংবিধানেও দেশের মানুষের ধর্মীয় স্বাধীনতার কথার উল্লেখ আছে।
স্পেনীয় কঙ্কিস্তাদোরদের নিকারাগুয়ায় আগমণ ও সেদেশ দখলের অল্পদিনের মধ্যেই ১৫৩০ সাল নাগাদ খ্রিষ্টান মিশনারিরা এদেশে আসতে শুরু করেন। সামান্য কিছু ব্যতিক্রম বাদে সে' সময়ই স্পেনীয়দের মদতে এখানকার বেশিরভাগ স্থানীয় মানুষও এই মূলত ক্যাথলিক ধর্ম প্রচারকদের প্রচেষ্টায় খ্রিষ্ট ধর্মে ধর্মান্তরিত হন। অবশ্য এক্ষেত্রে বিদ্রোহের ইতিহাসও আছে। কিন্তু মূলত স্পেনীয় শাসকদের  বিরুদ্ধে সে বিদ্রোহ সে' সময় কঠোর হাতে দমন করা হয় ও অসংখ্য স্থানীয় অধিবাসীকে শাস্তি হিসেবে পেরুতে পাঠিয়ে দেওয়া হয়। সেখানে অস্বাস্থ্যকর ও অমানবিক পরিস্থিতিতে পাহাড় ও খনিতে কাজ করতে তাদের বাধ্য করা হলে তাদের অধিকাংশেরই মৃত্যু ঘটে।  ফলে নিকারাগুয়ায় সে' সময় থেকেই রোমান ক্যাথলিক ধর্ম সংখ্যাগরিষ্ঠের ধর্মে রূপান্তরিত হয়। ১৯৩৯ সাল পর্যন্ত এই ধর্মই দেশে সরকারি ধর্ম হিসেবে স্বীকৃত ছিল।
বর্তমানে ক্যাথলিক চার্চ সমগ্র দেশকে ৮টি ডায়াসেশনে ভাগ করেছে। দেশের মোট প্রায় ৪৩.৫ লক্ষ মানুষ তাদের অনুসরণ করেন। মোট ৩৬৭ জন ক্যাথলিক প্যারিস প্রিস্টের অধীনে এই অনুগামীরা বিন্যস্ত। একেকজন প্রিস্টের অধীন এলাকা প্রায় ৩২৬ বর্গ কিলোমিটার ও গড়ে ১১,৮০০ অধিবাসী তাদের অনুসরণ করেন।
ঊনবিংশ শতাব্দী থেকে খ্রিষ্ট ধর্মের অন্য শাখাগুলিও নিকারাগুয়ায় প্রভাব বিস্তার করতে শুরু করে। এদের মধ্যে প্রোটেস্টান্ট চার্চ, মোরাভীয় চার্চ, দ্য চার্চ অফ নাজারিন, দ্য অ্যাসেম্বলিজ অফ গড, প্রভৃতি উল্লেখযোগ্য। মূলত দেশের পশ্চিম অংশে এদের প্রভাব বেশি দেখা যায়। এদের মধ্যে মোরাভীয় চার্চের কথা বিশেষভাবে উল্লেখযোগ্য। ঊনবিংশ শতাব্দীতে জার্মানি থেকে এই ধর্ম প্রচারকরা নিকারাগুয়ায় আসেন। বিশেষ করে অস্পেনীয় স্থানীয় বিভিন্ন উপজাতি, যেমন মেস্কিটো, সুমু, রামা ও ক্রেওল জনসাধারণের কাছে এই চার্চ ধীরে ধীরে জনপ্রিয় হয়ে ওঠে। ১৯৯০ এর দশক থেকে দেখা যাচ্ছে, প্রোটেস্টান্ট ধর্মের অনুরাগীর সংখ্যা দেশে দ্রুত বৃদ্ধি পাচ্ছে।
নিকারাগুয়ার মানুষ সাধারণভাবে ধর্মভীরু। প্রতি রবিবার নিয়ম করে গির্জার প্রার্থনায় যোগ দেওয়ার অভ্যাসে তাদের ঘাটতি থাকলেও, জনজীবনে ও এমনকী রাজনীতিতেও ক্যাথলিক বিশপদের বিশেষ প্রভাব পরিলক্ষিত হয়। বিশেষ করে ১৯৭০ ও ৮০'র দশকে সোমোথা সরকারের বিরুদ্ধে দেশ জুড়ে আন্দোলনে এঁদের প্রভাব ব্যাপকভাবে মানুষকে সংগঠিত করে। পরবর্তীকালে সান্দানিস্তা আন্দোলনের জনভিত্তি তৈরির ক্ষেত্রেও ক্যাথলিক গির্জার যথেষ্ট ভূমিকা ছিল। বিশেষ করে শহরাঞ্চলের গরিব মানুষকে এই আন্দোলনের পিছনে নিয়ে আসার ক্ষেত্রে এরা অত্যন্ত সদর্থক ভূমিকা পালন করে।
ধর্মাচরণের দিক থেকে দেখলে নিকারাগুয়ায় পালিত সংখ্যাগরিষ্ঠ ক্যাথলিক জনগোষ্ঠীর কিছু বিশেষ বৈশিষ্ট্য পরিলক্ষিত হয়। লাতিন আমেরিকার অন্য অনেক দেশের মতো এদেশে চালু ধর্মাচরণ বাস্তবে খ্রিষ্ট ধর্মের সাথে স্থানীয় আদিবাসী মানুষের প্রাচীন ধর্মাচরণের একটি মিশ্রণ নয়। এদেশে ষোড়শ শতকেই স্থানীয় অধিবাসীদের খ্রিস্টধর্মে ধর্মান্তকরণ একরকম সম্পূর্ণ হওয়া ও বাকিদের অনেককেই দেশ থেকে নির্বাসনের ফলে স্থানীয় মানুষের প্রাচীন ধর্মগুলির প্রভাব এদেশের মানুষের উপর পরবর্তীকালে আর তেমন পরিলক্ষিত হয় না। কিন্তু এদেশে খ্রিষ্টীয় সন্তদের জনপ্রিয়তা অত্যন্ত বেশি। সাধারণ মানুষের ধর্মাচরণ মূলত এঁদের ঘিরেই আবর্তিত হয়। সন্তদের ছবি, কুয়াদ্রোস, এদেশে প্রায় ঘরে ঘরে দেখতে পাওয়া যায়। সমাজের বিভিন্ন অংশ এঁদের মধ্যে বিশেষ কাউকে তাদের প্যাট্রন সেন্ট বলেও মনে করে থাকে। ফলে এইসব সন্তদের নামে উৎসর্গীকৃত দিবসগুলি এদেশে অত্যন্ত আড়ম্বর ও উৎসাহের সাথে পালিত হয়। যেমন রাজধানী মানাগুয়ায় সন্ত দমিনিক'এর সম্মানে আগস্ট মাসে দুইদিন ব্যাপী অত্যন্ত আড়ম্বরপূর্ণ মিছিলের আয়োজন করা হয়। দেশের নিম্ন ও নিম্ন-মধ্যবিত্ত মানুষ বিশেষ করে এই অনুষ্ঠানে অংশগ্রহণ করে থাকে।
তবে বর্তমানে নিকারাগুয়ায় সরকারিভাবে ধর্মনিরপেক্ষ নীতি অনুসরণের ফলে, ও অন্যদেশ থেকে অভিবাসীর সংখ্যা বৃদ্ধি পাওয়ার সাথে সাথে অন্যান্য ধর্মেরও প্রচলন ঘটেছে এবং তাদের প্রভাবও বৃদ্ধি পেয়েছে। এদের মধ্যে বৌদ্ধদের কথা বিশেষভাবে উল্লেখযোগ্য।
অন্যত্র অভিবাসন
দীর্ঘ গৃহযুদ্ধ, প্রাকৃতিক দুর্যোগ ও দেশের মধ্যে কাজের অভাবের কারণে নিকারাগুয়ার বহু মানুষ বিভিন্ন সময়ে দেশ ছাড়তে বাধ্য হন। ১৯৯০'এর দশকে দেশজুড়ে অর্থনৈতিক মন্দার কারণেও এই প্রবণতা আরও বৃদ্ধি পায়। সাধারণভাবে কাজের খোঁজে দেশ ছাড়া এইসব মানুষ বেশিরভাগ ক্ষেত্রে পার্শ্ববর্তী দেশ কোস্তা রিকা ও মার্কিন যুক্তরাষ্ট্রে অভিবাসী হন। কোস্তা রিকার আদমশুমারি দপ্তরের ২০০১ সালের হিসেব অনুযায়ী সেদেশে বর্তমানে ২,৩৬,০০০ নিকারাগুয়ান বাস করে। অন্যদিকে ১৯৯০ সালের মার্কিন সেনসাস রিপোর্টই জানাচ্ছে, সেদেশে তখন ১,৬৮,০০০ নিকারাগুয়ান বাস করে। এই হিসেবের মধ্যে অবশ্যই বেআইনি অনুপ্রবেশের সংখ্যা ধরা হয়নি। অপেক্ষাকৃত কম সংখ্যায় হলেও এক উল্লেখযোগ্য সংখ্যক মানুষ পার্শ্ববর্তী দেশ হন্ডুরাসেও অভিবাসী হন। এছাড়া অতি সাম্প্রতিক কালে  এল সালভাদরে মূদ্রা হিসেবে ডলারের প্রচলন শুরু হবার পর থেকে সেখানেও অভিবাসনের একটি প্রক্রিয়া পরিলক্ষিত হচ্ছে। ২০০০ সালের পর থেকে শুরু হওয়া এল সালভাদরমুখী এই অভিবাসনের চরিত্র অবশ্য কিছুটা পরিযায়ী শ্রমিকের মতো। বছরের নির্দিষ্ট সময়ে কাজের খোঁজে এরা এই দেশে যায় ও সেই কাজ শেষে আবার নিজের দেশে ফিরে আসে।
অ্যালেন নেওয়েল
অ্যালেন নেওয়েল (১৯ মার্চ ১৯২৭ - ১৯ জুলাই ১৯৯২) একজন কম্পিউটার বিজ্ঞানী। তার জন্ম এসান ফ্রান্সিস্কো-তে ১৯২৭ খ্রিষ্টাব্দের ১৯ মার্চ।
মৃত্যু
তিনি পিটসবার্গ-এ ১৯৯২-এর ১৯ জুলাই মৃত্যুবরণ করেন।
আব্দুল্লাহ মাদু
আব্দুল্লাহ বিন মুহাম্মদ বিন মুসা মাদু (عبدالله محمد مادو, Abdullah Madu; জন্ম: ১৫ জুলাই ১৯৯৩; আব্দুল্লাহ মাদু নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি ক্লাব আল নাসর এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৪ সালে, আব্দুল্লাহ সৌদি আরব অনূর্ধ্ব-২ দলের হয়ে সৌদি আরবের বয়সভিত্তিক পর্যায়ে অভিষেক করেছিলেন। প্রায় তেইশ বছর যাবত সৌদি আরবের বয়সভিত্তিক দলের হয়ে খেলার পর, তিনি ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন।
প্রারম্ভিক জীবন
আব্দুল্লাহ বিন মুহাম্মদ বিন মুসা মাদু ১৯৯৩ সালের ১৫ই জুলাই তারিখে সৌদি আরবের মক্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
শহীদ ১২৯
শহীদ ১২৯ (ফার্সি: شاهد ١٢٩) ইরানের তৈরি চালকবিহীন গোয়েন্দা বিমান (ড্রোন)। এ ড্রোন ইসরাইলসহ মধ্যপ্রাচ্যের অধিকাংশ দেশের ওপর দিয়ে খুব নিচু হয়ে উড়ে যেতে সক্ষম। ইরান ঘোষণা করেছে যে, এসব ক্ষেপণাস্ত্র ৫০ সেকেন্ডের মধ্যে যে কোনো বড় টার্গেট ডুবিয়ে দিতে সক্ষম।
পাল্লা
শহীদ ১২৯ এর পাল্লা ২ হাজার কিলোমিটার বা এক হাজার ২৪০ মাইল। তাতে বোমা ও ক্ষেপণাস্ত্র বসানো যাবে এবং এ ড্রোন গোয়েন্দা পর্যবেক্ষণ ও যুদ্ধে অংশগ্রহণে সক্ষম। আইআরজিসির মহাকাশ গবেষণা সংস্থার প্রধান আমির আলী হাজীজাদেহ বলেছেন, তারা মার্কিন ড্রোনের অনুরূপ ড্রোন নির্মাণের চেষ্টা করছেন। ২০১১ সালে ইরান একটি চালকবিহীন মার্কিন গোয়েন্দা বিমান ইলেক্ট্রনিক যন্ত্রপাতির সাহায্যে ভূপাতিত করার দাবি করে যদিও যুক্তরাষ্ট্র ইরানের দাবি নাকচ করে দিয়েছে।
সাদৃশ্য
শহীদ-১২৯ এর সঙ্গে ২০১১ সালে ভূপাতিত মার্কিন ড্রোনের কোনো সাদৃশ্য আছে কিনা তা স্পষ্ট নয়। উপসাগরে যুক্তরাষ্ট্র ও তার মিত্রদের বৃহত্তম একটি নৌ মহড়ার পর ইরান এ ড্রোন উদ্বোধন করেছে।
অর্চনা শাস্ত্রী
অর্চনা শাস্ত্রী একজন ভারতীয় চলচ্চিত্র অভিনেত্রী, তিনি তেলুগু, তামিল এবং কন্নড় চলচ্চিত্রে অভিনয় করেছেন। তিনি বিগ বস তেলুগু-এর প্রথম মরসুমের অন্যতম প্রতিযোগী ছিলেন, যেটি উপস্থাপনা করেছিলেন এন টি রামা রাও জুনিয়র। ২০১৯-এর নভেম্বরে তিনি একটি শীর্ষস্থানীয় স্বাস্থ্যসেবা সংস্থার সহ-সভাপতি জগদীশ বক্তবাচালামের সাথে বিবাহবন্ধনে আবদ্ধ হন।
কর্মজীবন
বেদ শাত্রী, তিনি পরবর্তীকালে তার মঞ্চনাম অর্চনা থেকে পরিবর্তন যার দ্বারা তিনি আরো জনপ্রিয় পরিচিত ছিল। তিনি নেনু, নবুভস্তান্তে নেণোডদান্তানা এবং তেলেগুতে শ্রী রামাদাসু এবং কান্নার আ আ দিনাগালু অভিনেতাদের জন্য সবচেয়ে বেশি পরিচিত।
নেটটপ
একটি নেটটপ হল একটি খুবই ছোট আকৃতির, কম দামি, কম বিদ্যুৎ ব্যবহার করে এমন একটি ডেস্কটপ কম্পিউটার যার নকশা করা হয়েছে সাধারণ কাজ যেমন ইন্টারনেট ব্যবহার, ওয়েব ভিত্তিক এ্যাপ্লিকেশন ব্যবহার, ডকুমেন্ট সম্পাদনা ও প্রক্রিয়াকরণ এবং অডিও বা ভিডিও চালানোর কাজে।   এটি সাধারণ ডেস্কটপ কম্পিউটারের কোন উত্তরসূরি কম্পিউটার নয়। ইন্টারনেট এবং ডেস্কটপ শব্দ দুটির সম্মিলনে নেটটপ শব্দটি গঠিত।
সাধারণ ডেস্কটপ কম্পিউটারের তুলনায় নেটটপ শুধুমাত্র ছোট এবং কম দামিই নয় তারা কম শক্তিও খরচ করে। উদাহরণসরূপ কম্পিউল্যাবের ফিট-পিসি২ ৮ ওয়াটের বেশি বিদ্যুত খরচ করে না। যেখানে একটি সাধারণ মানের ডেস্কটপ কম্পিউটার খরচ করে ১০০ ওয়াটেরও বেশি বিদ্যুত শক্তি। নেটটপগুলোকে ঠান্ডা করার প্রয়োজন হয় না তাই এগুলোতে কোন পাখা নেই। কিছু কিছুর কোন অপটিক্যাল ড্রাইভ নেই এবং সলিড স্টেট ডিস্ক ব্যবহার করে ফলে এগুলো একেবারে শব্দবিহিন। অপরদিকে দুর্বলতা হল এগুলোর যন্ত্রপাতি এবং প্রক্রিয়াকরণ শক্তি সাধারণত কম ক্ষমতার হয় এবং ঠিক সেই কারণেই এগুলো উচ্চ শক্তি প্রয়োজন হয় এমন এ্যাপ্লিকেশনের কাজে কম ব্যবহৃত হয়।
দাবা অলিম্পিয়াড
thumb|right|250px|২০০২ সালে স্লোভেনিয়া'র ব্লেডে আয়োজিত ৩৫তম দাবা অলিম্পিয়াড আয়োজনের দৃশ্য দাবা অলিম্পিয়াড (ইংরেজি ভাষা: Chess Olympiad) দ্বি-বার্ষিকভিত্তিতে আয়োজিত দাবা প্রতিযোগিতাবিশেষ। এ প্রতিযোগিতায় বিশ্বের বিভিন্ন দেশ থেকে দলগতভাবে আসা দাবাড়ুগণ অন্যান্য দেশের খেলোয়াড়দের সাথে প্রতিযোগিতায় লিপ্ত হন। ফিদে কর্তৃক দাবা অলিম্পিয়াডের আয়োজন করা হয় এবং এ সংস্থাই স্বাগতিক দেশের নাম নির্বাচিত করে থাকে।
উৎপত্তি
right|thumb|250px|১৯৬০ সালে পূর্ব জার্মানির লিপজিগে ১৪শ দাবা অলিম্পিয়াডে [[ববি ফিশার এবং মিখাইল তালের মধ্যকার খেলার দৃশ্য]] ১৯২২ সালে রুশ দাবাড়ু ইউগিনি নোস্কো-বোরোভস্কি লন্ডনে অনুষ্ঠিত আন্তর্জাতিক প্রতিযোগিতায় অংশগ্রহণকালীন সময়ে ঘোষণা দিয়েছিলেন যে, প্যারিসে অনুষ্ঠতিব্য অলিম্পিক গেমসের ৮ম আসর চলাকালে একটি প্রতিযোগিতা অনুষ্ঠিত হবে। স্বাগতিক দেশের ফরাসী দাবা ফেডারেশন প্রতিযোগিতাটি পরিচালনা করবে। পরবর্তীতে স্বীকৃতিবিহীন অবস্থায় ১ম দাবা অলিম্পিয়াড অনুষ্ঠিত হয়। ২০ জুলাই, ১৯২৪ সালে প্যারিস টুর্নামেন্ট চলাকালের শেষদিনে অংশগ্রহণকারী খেলোয়াড়দের অংশগ্রহণে ফিদে নামে বিশ্ব দাবা সংস্থাটির প্রতিষ্ঠা হয় যা ছিল সকল দাবা খেলোয়াড়ের মিলনস্থল।  এছাড়া, ১৯২৪ সালের গ্রীষ্মকালীন অলিম্পিকে দাবা খেলাকে অলিম্পিক গেমসে অন্তর্ভুক্তির চেষ্টা চালানো হয়। কিন্তু, শৌখিন ও পেশাদারী খেলায়াড়দের মতবিভেদের কারণে তা হতে পারেনি।
১৯২৭ সালে লন্ডনে ফিদে কর্তৃপক্ষ আনুষ্ঠানিকভাবে ১ম দাবা অলিম্পিয়াড আয়োজন করতে সক্ষম হয়। এতে মাত্র ১৬টি দেশের প্রতিযোগীগণ অংশ নিয়েছিলেন। ২য় বিশ্বযুদ্ধ শেষ না হওয়া পর্যন্ত অলিম্পিয়াডটি মাঝেমাঝেই বার্ষিকাকারে কিংবা অনিয়মিতভাবে অনুষ্ঠিত হতো। ১৯৫০ সালে থেকে অদ্যাবধি প্রতিযোগিতাটি প্রতি দুই বছর অন্তর অর্থাৎ দ্বি-বার্ষিকভিত্তিতে অনুষ্ঠিত হচ্ছে। ২০০৬ সালে অনুষ্ঠিত ৩৭তম দাবা অলিম্পিয়াডে বিশ্বের ১৩৩ দেশের দাবাড়ু অংশ নিয়েছিলেন।
স্বীকৃতি অর্জন
right|thumb|250px|১৯৩৫ সালে পোল্যান্ডের ওয়ারশতে আয়োজিত এবং জার্জি স্টিফার কর্তৃক সৃষ্ট ৬ষ্ঠ দাবা অলিম্পিয়াডের [[পদক]] ১৯৯৯ সালের জুন মাসে আন্তর্জাতিক অলিম্পিক কমিটি বা আইওসি ফিদে কর্তৃক নিয়ন্ত্রিত দাবা খেলাকে স্বীকৃতি দেয়। পাশাপাশি ফিদে সংস্থাটিও দাবা খেলায় আন্তর্জাতিক খেলাধূলার সংস্থা হিসেবে সর্বত্র স্বীকৃতি অর্জন করে।  স্বীকৃতির দুই বছর পর ফিদে আইওসি'র মাদক-মুক্ত নিয়ম-কানুন দাবা খেলায়ও প্রবর্তন করে। এরফলেই এ আন্দোলনে সম্পৃক্তির ফলাফলস্বরূপ দাবা খেলাও অলিম্পিক খেলায় অন্যতম গুরুত্বপূর্ণ ইভেন্ট হিসেবে পরিগণিত হয়।
আন্তর্জাতিক অলিম্পিক কমিটির সদস্য হিসেবে ফিদে আইওসি'র নিয়ম-কানুন বিশেষ করে খেলোয়াড়দের ডোপিং টেস্ট পরীক্ষার প্রবর্তন করেছে।   অলিম্পিক ক্রীড়ায় দাবা খেলার অন্তর্ভুক্তির বিষয়টি এখনও স্পষ্ট নয়। তবে, ফিদে কর্তৃক নিয়ন্ত্রিত দলগত চ্যাম্পিয়নশীপ প্রতিযোগিতা হিসেবে দাবা অলিম্পিয়াডের নামকরণ সম্পর্কীয় উৎপত্তি দিকের সাথে অলিম্পিক ক্রীড়ায় দাবার অন্তর্ভুক্তিতে কোন সম্পর্ক নেই।
৪০তম বিশ্ব দাবা অলিম্পিয়াড
৪০তম বিশ্ব দাবা অলিম্পিয়াড সকলের জন্যে উন্মুক্ত এ প্রতিযোগিতায় বিশ্বের ১৫৮ দেশের দাবাড়ুরা এতে অংশ নেন। পুরুষদের পাশাপাশি নারী প্রতিযোগীগণও অংশগ্রহণ করেছেন। ২৭ আগস্ট থেকে ২৬ সেপ্টেম্বর, ২০১২ তারিখ পর্যন্ত বিশ্ব দাবা অলিম্পিয়াড তুরস্কের ইস্তাম্বুলে অনুষ্ঠিত হয়। পুরুষ বিভাগে আর্মেনিয়া ও নারী বিভাগে রাশিয়ার দাবাড়ুগণ চ্যাম্পিয়ন হন।
পুরুষ বিভাগে বাংলাদেশের পাঁচ গ্র্যান্ডমাস্টার - নিয়াজ মোর্শেদ, আবদুল্লাহ আল রাকিব, এনামুল হোসেন রাজীব, জিয়াউর রহমান ও রিফাত বিন সাত্তার এবং মহিলা বিভাগে - আন্তর্জাতিক মহিলা মাস্টার রানী হামিদ, ফিদে মাস্টার জাকিয়া সুলতানা, শামীমা শারমিন শিরিন, নাজরানা খান ইভা ও মাহমুদা চৌধুরী ডলি অংশগ্রহণ করেছেন। পুরুষ বিভাগে ৩৩তম ও নারী বিভাগে ৫২তম স্থান অধিকার করে।
শীর্ষস্থানীয় ফলাফল
* ১৯৭৬ সালে তৎকালীন সোভিয়েত ইউনিয়ন ও অন্যান্য কমিউনিস্টশাসিত দেশসমূহ রাজনৈতিক কারণে ২২তম দাবা অলিম্পিয়াডে অংশগ্রহণ করেনি।
সর্বমোট দলীয় অবস্থান
ছকে পুরুষদের দলীয় অবস্থান তুলে ধরা হয়েছে। তন্মধ্যে অনানুষ্ঠানিক দাবা অলিম্পিয়াডও অন্তর্ভুক্ত।
সেরা ব্যক্তিগত ফলাফল
সামগ্রীকভাবে সেরা ব্যক্তিগত ফলাফলের তালিকা নিম্নরূপঃ-
সুলতান দ্বিতীয় ইদ্রিস শাহ মসজিদ
সুলতান দ্বিতীয় ইদ্রিস শাহ মসজিদ (মসজিদ সুলতান ইয়াং কেদুয়া ইদ্রিস শাহ) হলো মালয়েশিয়ার পেরাকের রাজ্য মসজিদ। এটি পেরাকের রাজধানী ইপোহের বার্চ স্মৃতিসৌধের নিকটে অবস্থিত।
ইতিহাস
মসজিদটির নির্মাণকাজ ১৯৬৬ সালের মে মাসে শুরু হয় এবং ১৯৬৮ সালের আগস্টে সমাপ্ত হয়। ১৯৭৮ সালের সেপ্টেম্বরে পেরাকের সুলতান দ্বিতীয় ইদ্রিস শাহ তাঁর ৫৪ তম জন্মদিন উদযাপনের সাথে একত্রে মসজিদটি আনুষ্ঠানিকভাবে উদ্বোধন করেন।
পরিবহন
মসজিদটি ইপোহ রেলওয়ে স্টেশন থেকে পূর্ব দিকে হাঁটার দূরত্বে অবস্থিত।
যুক্তরাষ্ট্রে ইসলাম
খ্রিস্টান ও ইহুদী ধর্মের পরে ইসলাম আমেরিকা যুক্তরাষ্ট্রের তৃতীয় বৃহত্তম ধর্ম। একটি ২০১৭ সালের সমীক্ষায় অনুমান করা হয়েছে যে ৩.৩৩ মিলিয়ন মুসলিম যুক্তরাষ্ট্রে বসবাস করছেন, যা মোট মার্কিন জনসংখ্যার প্রায় ১.১ শতাংশ। পিউ রিসার্চ সেন্টার মুসলিম সম্প্রদায় এবং তাদের শতাংশকে সুন্নি ইসলাম (৮৯%) এবং শিয়া (১১%) নামে দুটি উপ-উপভাগে বিভক্ত করেছে।
আমেরিকান মুসলমানরা বিভিন্ন পটভূমি থেকে আসে এবং ২০০৯ সালের গ্যালপ জরিপ অনুযায়ী, মার্কিন যুক্তরাষ্ট্রের সবচেয়ে বর্ণবৈচিত্র্যপূর্ণ ধর্মীয় গোষ্ঠীগুলির মধ্যে একটি। ইন্সটিটিউট ফর সোশ্যাল পলিসি দ্বারা করা ২০১৭ সালের একটি গবেষণা অনুসারে, "আমেরিকান মুসলমানরা একমাত্র বিশ্বাস সম্প্রদায় যা কোন সংখ্যাগরিষ্ঠ জাতি ছাড়াই জরিপ করা হয়েছে, যেখানে ২৬ শতাংশ শ্বেতাঙ্গ, ১৮ শতাংশ এশীয়, ১৮ শতাংশ আরব, ৯ শতাংশ কালো, ৭ শতাংশ মিশ্র জাতি এবং ৫ শতাংশ হিস্প্যানিক"।
বড় শহরগুলিতে ইসলাম গ্রহণ বছরের পর বছর ধরে এর বৃদ্ধিতে অবদান রাখার পাশাপাশি কালো সংস্কৃতি এবং হিপ-হপ সঙ্গীতের উপর এর প্রভাব রয়েছে।
আনুমানিক ১০ থেকে ২০ শতাংশ আফ্রিকা থেকে উপনিবেশিক আমেরিকায় নিয়ে আসা দাসদের মাধ্যমে মুসলমান হিসাবে আগমন ঘটে, ইসলামকে এক্ষেত্রে কঠোরভাবে দমন করা হয়েছিল।  উনিশ শতকের শেষের আগে উত্তর আমেরিকার বেশিরভাগ নথিভুক্ত দাসত্ব না করা মুসলমানরা ব্যবসায়ী, ভ্রমণকারী এবং নাবিক ছিলেন।
১৮৮০-এর দশকে থেকে ১৯১৪ সাল পর্যন্ত উসমানীয় সাম্রাজ্য ও ব্রিটিশ ভারতের সাবেক অঞ্চল থেকে কয়েক হাজার মুসলমান মার্কিন যুক্তরাষ্ট্রে অভিবাসিত হন। ১৯৬৫ সালের অভিবাসন ও জাতীয়তা আইন পাসহওয়ার কারণে বিংশ শতাব্দীর দ্বিতীয়ার্ধে মার্কিন যুক্তরাষ্ট্রের মুসলিম জনসংখ্যা নাটকীয়ভাবে বৃদ্ধি পায়, যা পূর্ববর্তী অভিবাসন কোটা বাতিল করে। প্রায় ৭২ শতাংশ আমেরিকান মুসলিম অভিবাসী বা "দ্বিতীয় প্রজন্মের।"
২০০৫ সালে মুসলিম সংখ্যাগরিষ্ঠ দেশগুলোর বেশি লোক যুক্তরাষ্ট্রের আইনগত স্থায়ী বাসিন্দা হয়ে ওঠে- প্রায় ৯৬,০০০ জন- যা বিগত দুই দশকে অন্য যে কোন বছরের তুলনায় ছিল। ২০০৯ সালে ১১৫,০০০ এরও বেশি মুসলিম মার্কিন যুক্তরাষ্ট্রে আইনী বাসিন্দা ছিলেন।
ঐতিহাসিক পর্যালোচনা
নতুন বিশ্বের মুসলমানদের প্রাথমিক ইতিহাস নিয়ে বিতর্ক রয়েছে। ইতিহাসবিদরা যুক্তি দেখান যে মুসলিমরা প্রথম ষোড়শ শতাব্দীর প্রথম দিকে বর্তমান আমেরিকার নিউ মেক্সিকো এবং অ্যারিজোনায় এসেছিল। সমস্ত বিশ্লেষক একমত যে প্রথম অভিবাসন আফ্রিকান ক্রীতদাসদের মাধ্যমে হয়েছিল। বেশিরভাগ ক্রীতদাস যারা তাদের আগমনের পরে ইসলামিক ধর্মীয় অনুশীলন বজায় রাখার চেষ্টা করেছিল কিন্তু তাদের জোর করে খ্রীষ্টধর্মে ধর্মান্তরিত করা হয়েছিল। সপ্তদশ শতাব্দীর মাঝামাঝি সময়ে, তুর্কি মুসলমানরা অন্যান্য ইউরোপীয় অভিবাসীদের সাথে অভিবাসিত হয়েছে বলে নথিভুক্ত করা হয়। ১৮৭৮ সাল থেকে ১৯২৪ সালে বলকান এবং সিরিয়ার মুসলমানরা আধুনিক ইলিনয়, ওহাইও, মিশিগান, আইওয়া এবং ডাকোটাসে বসতি স্থাপন করলে অভিবাসন ব্যাপকভাবে বৃদ্ধি পায়। সেই যুগে, ফোর্ড কোম্পানি মুসলমানদের পাশাপাশি আফ্রিকান-আমেরিকানদের নিয়োগ করেছিল, যেহেতু তারা চাহিদাপূর্ণ পরিস্থিতিতে তার কারখানায় কাজ করার দিকে সবচেয়ে বেশি ঝুঁকেছিল। ১৯৩০ এবং ১৯৪০ এর দশকে মার্কিন যুক্তরাষ্ট্রে মুসলমানরা তাদের সাম্প্রদায়িক ধর্মীয় পালনের জন্য মসজিদ নির্মাণ করে। বর্তমানে, মার্কিন যুক্তরাষ্ট্রে মুসলমানদের সংখ্যা বিভিন্নভাবে ৩-৪ মিলিয়ন অনুমান করা হয়, এবং ইসলাম শীঘ্রই মার্কিন যুক্তরাষ্ট্রের দ্বিতীয় বৃহত্তম ধর্ম হয়ে উঠবে বলে অনুমান করা হচ্ছে।
প্রাথমিক রেকর্ড
উত্তর আমেরিকায় ইসলামের সম্ভাব্য উপস্থিতির প্রথম দিকের বিবরণগুলির মধ্যে একটি ১৫২৮ সালের, যখন মুস্তাফা আজেম্মৌরি নামে একজন মরোক্কোর ক্রীতদাস টেক্সাসের বর্তমান গ্যালভেস্টনের কাছে জাহাজডুবি হয়েছিল। পরবর্তীতে তিনি এবং তিনজন স্প্যানিশ জীবিত মেক্সিকো সিটিতে পৌঁছানোর আগে আমেরিকান দক্ষিণ-পশ্চিম এবং মেক্সিকোর অভ্যন্তরের বেশিরভাগ অংশ ভ্রমণ করেছিলেন।
ইতিহাসবিদ পিটার মানসে লিখেছেন:"১৬৮২ সালের ভার্জিনিয়া আইনে যেমন 'নিগ্রো, মুর, মোলাটো এবং অন্যান্য, যারা হেথেনিশ, প্রতিমামূর্তি, পৌত্তলিক এবং মাহোমেটান পিতামাতা এবং দেশ' থেকে জন্মগ্রহণ করে এবং তাদের কেনা হতে পারে, তাদের কথা উল্লেখ করে [মার্কিন যুক্তরাষ্ট্রে] মুসলমানদের উপস্থিতি এক শতাব্দীরও বেশি সময় আগে কার নথিতে নিশ্চিত করা হয়েছে, যারা 'এর আগে এবং পরে কেনা যেতে পারে', ক্রয়, বা অন্যথায়, দাস হিসাবে প্রাপ্ত।'"
আমেরিকান বিপ্লব এবং তারপরে
আমেরিকান বিপ্লব যুদ্ধের রেকর্ড থেকে জানা যায় যে অন্তত কয়েকজন সম্ভাব্য মুসলমান আমেরিকার পক্ষে লড়াই করেছিল। আমেরিকান সৈন্যদের রেকর্ড করা নামগুলির মধ্যে রয়েছে "ইউসুফ বেন আলি" (দক্ষিণ ক্যারোলিনা তুর্কি সম্প্রদায়ের সদস্য), "বামপেট মুহামেদ" এবং সম্ভবত পিটার সালেম। ১৭৭৭ সালে মরোক্কোর সালতানাত তার শাসক মোহাম্মদ বেন আব্দাল্লাহর অধীনে প্রথম দেশ যারা যুক্তরাষ্ট্রকে একটি স্বাধীন জাতি হিসেবে স্বীকৃতি দেয়। তিনি রাষ্ট্রপতি জর্জ ওয়াশিংটনের সাথে বেশ কয়েকটি চিঠিপত্র আদান-প্রদান করেছিলেন। ১৮০৫ সালের ৯ ই ডিসেম্বর রাষ্ট্রপতি টমাস জেফারসন হোয়াইট হাউসে তার অতিথি তিউনিসের রাষ্ট্রদূত সিডি সোলিম্যান মেলিমেলির জন্য নৈশভোজ করেছিলেন।
বিলালি "বেন আলী" মুহাম্মদ বর্তমান গিনি-কোনাক্রির ফুতা-জালনের টিম্বোর একজন ফুলা মুসলিম ছিলেন, যিনি ১৮০৩ সালে সাপেলো দ্বীপে এসেছিলেন। দাস ত্বরান্বিত থাকাকালীন তিনি ধর্মীয় নেতা এবং ইমাম হন একটি ক্রীতদাস সম্প্রদায়ের জন্য যার প্রায় আশি জন মুসলিম পুরুষ তার বাগানে বাস করে। ১৮১২ সালের যুদ্ধের সময় মুহাম্মদ এবং তার নেতৃত্বে আশি জন মুসলিম পুরুষ তাদের মাস্টারের সাপেলো দ্বীপের সম্পত্তিকে ব্রিটিশ আক্রমণ থেকে রক্ষা করেন। জানা যায়, তিনি রমজান মাসে রোজা রাখেন, ফেজ ও কাফতান পরিধান করেন এবং পাঁচটি ওয়াক্ত ফরজ নামায ধারাবাহিকভাবে সম্পাদন করার পাশাপাশি মুসলিম ভোজ পালন করেন। ১৮২৯ সালে বিলালি ইসলামিক বিশ্বাস এবং অযুর নিয়ম, ফজরের নামাজ এবং প্রার্থনার আহ্বানের উপর তেরো পৃষ্ঠার আরবি রিসালা রচনা করেন। বিলালি ডকুমেন্ট নামে পরিচিত, এটি বর্তমানে এথেন্সের জর্জিয়া বিশ্ববিদ্যালয়ে রাখা হয়েছে।
১৭৮৫ থেকে ১৮১৫ সালের মধ্যে আলজিয়ার্সে একশ'রও বেশি আমেরিকান নাবিককে মুক্তিপণের জন্য আটক করা হয়। বেশ কয়েকজন তাদের অভিজ্ঞতার বন্দীত্বের আখ্যান লিখেছে যা বেশিরভাগ আমেরিকানকে আরব বিশ্ব এবং মুসলিম উপায়সম্পর্কে তাদের প্রথম দৃষ্টিভঙ্গি দিয়েছে, এবং সংবাদপত্রগুলি প্রায়শই তাদের সম্পর্কে মন্তব্য করে। মতামতগুলি সাধারণত নেতিবাচক ছিল। রয়ল টাইলার দ্য অ্যালগেরিন ক্যাপটিভ (১৭৯৭) লিখেছিলেন, যা একটি প্রাথমিক আমেরিকান উপন্যাস যা ক্রীতদাস বাণিজ্যে নিযুক্ত একজন আমেরিকান ডাক্তারের জীবন চিত্রিত করে, যাকে তিনি নিজেই বারবারি জলদস্যুদের দ্বারা বন্দী এবং দাস হিসাবে বিক্রি হন। অবশেষে, প্রেসিডেন্ট জেফারসন এবং ম্যাডিসন জলদস্যুদের মোকাবেলা করার জন্য আমেরিকান নৌবাহিনী প্রেরণ করেন, এবং ১৮১৫ সালে প্রথম বারবারি যুদ্ধের সময় হুমকি শেষ করেন।
উনবিংশ শতাব্দী
১৮৬৫ সালের ৪ এপ্রিল সকালে আমেরিকান গৃহযুদ্ধের শেষের দিকে কর্নেল টমাস এম জনস্টনের নেতৃত্বে ইউনিয়ন সৈন্যরা আলাবামা বিশ্ববিদ্যালয়ে আগুন ধরিয়ে দেয়; কোরান নামে পরিচিত কুরআনের একটি অনুলিপি: সাধারণত আলকোরান নামে পরিচিত বিশ্ববিদ্যালয়ের একজন কর্মী সংরক্ষণ করেছিলেন।
আমেরিকান গৃহযুদ্ধের সময় এক ডজন থেকে দুইশ নব্বই জন মুসলমান ইউনিয়ন সামরিক বাহিনীতে কাজ করেছিলেন বলে অনুমান করা হয় প্রাইভেট মোহাম্মদ কাহন সহ, যিনি পারস্যে জন্মগ্রহণ করেন, আফগানিস্তানে বেড়ে ওঠেন এবং মার্কিন যুক্তরাষ্ট্রে অভিবাসিত হন। ইউনিয়ন সেনাবাহিনীর সর্বোচ্চ পদমর্যাদার মুসলিম কর্মকর্তা ছিলেন ক্যাপ্টেন মূসা ওসমান। নিকোলাস সাইদ, পূর্বে একজন আরব মাস্টারের দাস ত্বরান্বিত, ১৮৬০ সালে যুক্তরাষ্ট্রে আসেন এবং ডেট্রয়েটে একটি শিক্ষকতার চাকরি খুঁজে পান। ১৮৬৩ সালে সাইদ মার্কিন যুক্তরাষ্ট্রের সেনাবাহিনীর ৫৫তম ম্যাসাচুসেটস কালারড রেজিমেন্টে তালিকাভুক্ত হন এবং সার্জেন্ট পদে উন্নীত হন। পরে তাকে একটি সামরিক হাসপাতালে স্থানান্তরের অনুমতি দেওয়া হয়, যেখানে তিনি চিকিৎসা সম্পর্কে কিছুটা জ্ঞান অর্জন করেন। তার সেনাবাহিনীর রেকর্ডে বলা হয়েছে যে তিনি ১৮৮২ সালে টেনেসির ব্রাউনসভিলে মারা যান। গৃহযুদ্ধের আরেকজন মুসলিম সৈনিক ছিলেন ম্যাক্স হাসান, একজন আফ্রিকান যিনি একজন কুলি হিসেবে সামরিক বাহিনীর হয়ে কাজ করতেন। থাম্ব| জের্তুডিস সারনা ও খাদিজা আলী (হাই জলি)। একজন গ্রীক/সিরিয়ান ইসলাম ধর্ম গ্রহণ কারী ফিলিপ টেড্রো (নামটি যা তিনি পরবর্তী জীবনে প্রকাশ করেন), স্মিরনায় জন্মগ্রহণ করেন, যিনি নিজেকে হজ আলী নামে নামকরণ করেন, 'আলী যিনি মক্কায় তীর্থযাত্রা করেছিলেন', (সাধারণত "হাই জলি" নামে বানান করা হয়) ১৮৫৬ সালে মার্কিন যুক্তরাষ্ট্রের অশ্বারোহী বাহিনী অ্যারিজোনা এবং ক্যালিফোর্নিয়ায় উটের ঝোঁক রাখার জন্য ভাড়া করেছিল। পরে তিনি অ্যারিজোনায় প্রসপেক্টর হয়ে উঠবেন। ১৯০৩ সালে হজ আলী মারা যান।
আলেকজান্ডার রাসেল ওয়েবকে ইতিহাসবিদরা ১৮৮৮ সালে ইসলাম ধর্ম গ্রহণকারী প্রথম বিশিষ্ট অ্যাংলো-আমেরিকান হিসেবে বিবেচনা করেন। ১৮৯৩ সালে তিনি বিশ্বের ধর্মসমূহের প্রথম অধিবেশনে ইসলামের একমাত্র প্রতিনিধি ছিলেন। রুশ বংশোদ্ভূত মুসলিম পণ্ডিত ও লেখক আচমেদ আবদুল্লাহ (১৮৮১-১৯৪৫) ছিলেন আরেকজন বিশিষ্ট প্রথম দিকের আমেরিকান মুসলিম।
১৮৯১ সালের সুপ্রিম কোর্টের মামলায় রে রস-এ আদালত "মুসলিম ধর্মাবলম্বী দের অন্য সকল সম্প্রদায়ের প্রতি এবং বিশেষ করে খ্রীষ্টানদের প্রতি তীব্র শত্রুতার" কথা উল্লেখ করেন। ঊনবিংশ শতাব্দীর শেষের দিকে এবং বিংশ শতাব্দীর শুরুতে অসংখ্য মুসলিম অভিবাসীকে মার্কিন বন্দরে ফিরিয়ে দেওয়া হয়েছিল। গোপনে মুসলিম বলে সন্দেহ করা খ্রিস্টান অভিবাসীদেরও বাদ দেওয়া হয়েছিল।
দাস
বাম|থাম্ব| আব্দুর রহমান ইব্রাহিম ইবনে সোরি, যিনি [[পশ্চিম আফ্রিকা র একজন মুসলিম রাজকুমার ছিলেন এবং মার্কিন যুক্তরাষ্ট্রে ক্রীতদাস তৈরি করেছিলেন, তার অঙ্কন।]] আফ্রিকা থেকে আমেরিকায় আনা অনেক দাস ত্বরান্বিত মানুষ মুসলিম প্রধান পশ্চিম আফ্রিকান অঞ্চলের মুসলিম ছিল। ১৭০১ থেকে ১৮০০ সালের মধ্যে প্রায় ৫,০০,০০০ আফ্রিকান মার্কিন যুক্তরাষ্ট্রে আসে। ইতিহাসবিদরা অনুমান করেন যে সমস্ত আফ্রিকান পুরুষ দাসদের মধ্যে ১৫ থেকে ৩০ শতাংশ এবং আফ্রিকান নারীদের মধ্যে ১৫ শতাংশেরও কম দাস মুসলিম ছিলেন। একবিংশ শতাব্দীর গবেষক ডোনা মেইগস-জ্যাকস এবং আর কেভিন জ্যাকসের মতে, "এই দাস ত্বরান্বিত মুসলমানরা তাদের প্রতিরোধ, সংকল্প এবং শিক্ষার কারণে তাদের স্বদেশীয়দের থেকে আলাদা হয়ে দাঁড়িয়েছিল।
এটা অনুমান করা হয় যে উত্তর আমেরিকায় আমদানি করা ক্রীতদাসদের ৫০% এরও বেশি এমন অঞ্চল থেকে এসেছিল যেখানে ইসলাম অনুসারীরা কমপক্ষে সংখ্যালঘু জনসংখ্যা ছিল। সুতরাং, ইসলাম দ্বারা প্রভাবিত অঞ্চল থেকে ২০০,০০০ এর কম আসেনি। সেনেগাম্বিয়া থেকে যথেষ্ট সংখ্যার আগমন হয়েছে, এই অঞ্চল যা ১১ শতক থেকে বিস্তৃত মুসলিম অধিবাসীদের প্রতিষ্ঠিত সম্প্রদায় অঞ্চল।
বেশ কয়েকটি দ্বন্দ্বের মাধ্যমে, প্রাথমিকভাবে ফুলানি জিহাদ রাষ্ট্রের সাথে, সেনেগাম্বিয়ান মান্ডিঙ্কার প্রায় অর্ধেক ইসলামে ধর্মান্তরিত হয়েছিল, যখন এক তৃতীয়াংশের মতো দ্বন্দ্বে আটকের মাধ্যমে আমেরিকার কাছে দাস হিসাবে বিক্রি হয়েছিল।
মাইকেল এ. গোমেজ অনুমান করেছিলেন যে মুসলিম ক্রীতদাসরা "হাজার হাজার না হলেও দশ হাজার" হতে পারে, কিন্তু সঠিক অনুমান দেয় না। তিনি আরও পরামর্শ দেন যে অনেক অমুসলিম ক্রীতদাস ইসলামের কিছু নীতির সাথে পরিচিত ছিল, মুসলিম ব্যবসা এবং ধর্মান্তরিত ক্রিয়াকলাপের কারণে। ঐতিহাসিক রেকর্ড গুলি ইঙ্গিত করে যে অনেক দাস মুসলমান আরবি ভাষায় কথা বলতো। কেউ কেউ এমনকি কুরআন নিয়ে সাহিত্য (যেমন আত্মজীবনী) এবং ভাষ্য রচনা করেছিলেন।
কিছু নতুন আসা মুসলিম দাস জামায়াতে সালাতের জন্য একত্রিত হয়েছিল। কয়েকজনকে তাদের মালিক ব্যক্তিগত প্রার্থনা স্থান সরবরাহ করেছিলেন। দুই সেরা নথিভুক্ত মুসলিম ক্রীতদাস ছিলেন আয়ুবা সুলেইমান দিয়ালো এবং ওমর ইবনে সাইদ। সুলেইমানকে ১৭৩১ সালে আমেরিকায় আনা হয় এবং ১৭৩৪ সালে আফ্রিকায় ফিরে আসেন। অনেক মুসলিম ক্রীতদাসের মতো, ধর্মীয় আচার-অনুষ্ঠান করার চেষ্টা করার সময় তিনি প্রায়শই বাধার সম্মুখীন হন এবং শেষ পর্যন্ত তার প্রভু তাকে প্রার্থনার জন্য একটি ব্যক্তিগত স্থান বরাদ্দ করেন।